తెలంగాణలో మహిళా తహసీల్దార్ దారుణహత్య WATCH LIVE TV
సలహాలొద్దు.. ఎలా ఆడాలో నాకు తెలుసు: పంత్
నా జీవితం క్రికెట్‌పైనే ఆధారపడి ఉందని నాకు తెలుసు. కాబట్టి.. ఏ మ్యాచ్‌ల్లో ఎలా ఆడాలో అనేదానిపై స్పష్టమైన అవగాహన ఉంది. అయితే.. పరుగులు చేసేందుకే నేను మ్యాచ్ ఆడతాను తప్ప.. వికెట్ కాపాడుకోవడానికి కాదు - పంత్
Samayam Telugu | Updated:
Feb 21, 2019, 12:26PM IST
హైలైట్స్
ఆస్ట్రేలియాతో ఈనెల 24 నుంచి సుదీర్ఘ సిరీస్ మొదలు
దినేశ్ కార్తీక్‌ను పక్కనపెట్టి మరీ పంత్‌కి అవకాశమిచ్చిన సెలక్టర్లు
విశాఖపట్నం వేదికగా ఆదివారం తొలి టీ20
క్రికెట్‌పైనే నా జీవితం ఆధారపడి ఉందన్న రిషబ్ పంత్
ఆస్ట్రేలియాతో సుదీర్ఘ సిరీస్ ముంగిట విమర్శకులకి భారత యవ హిట్టర్ రిషబ్ పంత్ ఘాటుగా బదులిచ్చాడు. కంగారూలతో ఆదివారం నుంచి రెండు టీ20లు, ఐదు వన్డేల సిరీస్‌ను టీమిండియా ఆడనుండగా.. దినేశ్ కార్తీక్‌ను పక్కనపెట్టి మరీ పంత్‌కి వన్డేల్లో సెలక్టర్లు అవకాశమిచ్చిన విషయం తెలిసిందే. దీంతో.. ఇంగ్లాండ్ వేదికగా మే 30 నుంచి ప్రారంభంకానున్న వన్డే ప్రపంచకప్‌లోనూ రెండో వికెట్ కీపర్‌గా రిషబ్ పంత్ ఆడటం దాదాపు ఖాయంగా కనిపిస్తోంది.
ఇటీవల న్యూజిలాండ్‌తో ముగిసిన మూడు టీ20ల సిరీస్‌లో 72 పరుగులే చేసిన పంత్.. హిట్టింగ్‌కి ప్రయత్నిస్తూ కీలక సమయాల్లో వికెట్ చేజార్చుకున్నాడు. దీంతో.. అతను కొంచెం సహనంతో ఆడాలని కొంతమంది విమర్శించగా.. వికెట్ విలువే పంత్‌కి తెలియడం లేదంటూ మరికొందరు మండిపడ్డారు.